開平碉樓

開平碉樓係中國廣東開平現存嘅約莫千四到千八幢碉樓；聯合國教科文組織列咗佢哋做世界遺產。中華人民共和國文化和旅遊部列咗佢哋做國家5A級旅遊景區。

起源同特色 
碉樓可以追到去明朝中後期，不過大多數碉樓係20世紀20到30年代起嘅。當時旅居世界各地嘅華僑，將佢哋僑居國嘅建築風格，帶埋返嚟開平，所以碉樓嘅建築風格，用嘅材料，都包晒現代主要嘅建築風格。而碉樓設計嗰時，曾考慮到開平一帶有好多土匪，睇中當地回鄉華僑有錢想搶嘢。

當時嘅人為咗防土匪，會儲備好多槍；同土匪打嗰陣，碉樓係主要攻防陣地，所以當地人亦叫碉樓做「炮樓」，而炮即係槍。

文化意義 
開平碉樓，係由華人主動引入西洋文化，並非由西洋人引入，所以呢個代表咗華僑主動將中西文化搭埋一齊。

申報世界遺產 
開平碉樓喺2001年成為中國重點保護文物，喺2007年6月28號，獲聯合國教科文組織通過成為世界遺產。

類:江門八景
類:開平古蹟
開平
嶺南建築
中國世界遺產
類:開平旅遊景點